
Calocoris Costae n. sp. 

Descripsit Dr. 0. M. Reuter (Helsingforsiensis). 

Oblongus, graciliusculus , pallide flavens vel ochraceus, 
superne adpressim nigro-pilosus, longe flavo-pubescens ; capite 
vitta usque ad basin clypei ducta, annul o collari linea media 
marginalique utrinque , pronoto puncto utrinque pone lineam 
marginalem annuli collaris, disco pone callos vittis tribus 
parallels basin baud attingentibus , lateralibus latioribus et 
brevioribus , subovatis , margineque angulorum posticorum, 
scutello maculis duabus basalibus sat minutis vittaque media 
apicem versus acuminata et ante apicem abrupta, marginibus 
omnibus clavi , corio sutura clavi, margine laterali , angulo 
apicali exteriore , commissura , parte dimidia apicali venae 
brachialis venaque cubitali vittula media et furca tota nec 
non apice cunei nigris j membrana pellucida, limbo apicali late 
fusco, venis nigro-piceis; interne pallide flavens, unicolor; 
pedibus nigro-pubescentibus, femoribus seriatim nigro-punctatis, 
tibiis nigro-spinulosis, punctis destitutis, basi superne et apice 
nigro-piceis, posticis adhuc annulo mox infra quartam basalem 
partem piceo-rufo; tarsis nigro-piceis; capite sat fortiter nu- 
tante, ante oculos longius producto, clypeo basi a fronte dis- 
creto ; rostro apicem coxarum posticarum attingente; antennis 
(saltern maris) gracilibus , articulo primo capitis longitudine 
et annulo collari pronoto vix crassiore, externe basi vitta 
nigra signato, secundo toto lineari , apice ultimisque nigris, 
tertio basi pallido ; secundo latitudine basali pronoti circiter 
1 / 3 longiore , ultimis tenuissimis , simul sumtis secundo paullo 
longioribus pronoti strictura spicali sat lata; segmento genitali 
maris supra sinnm sinistrnm aperturae dente magno armato. 
Long. (5 7, 9 ? 2 /3 mm, — Habitat in Armenia , communicavit 
Dr. Prof. Costa (Mus. Neap.); feminam antennis mutilatis 
ex Ordnobat misit Dr. Jakovleff. 

Observatio. Species signaturis pronoti et kemielytro- 
rum affines hoc modo dispono : 

1. (2.) Antennae nigrae. Corpus supra nigro-pilosum, pilis 
longioribus suberectis. Clypeus cum fronte confluens. 

rhaeticus M e g. ( lineolatus Costa nec Gr o e ze). 

2. (1.) Ant. ad partem pallidae. Corp. superne pilis 
nigris adpressis parcius pubescens , longius pallido-pubescens. 
Caput nutans. Clyp. basi a fronte plus minusve discretus. 

Wiener Entomologiscbe Zeitung, VII. Jahrg., 3. Heft (31. Marz 1888). 


100 


0. M. Reuter: Calocoris Costae n. sp. 


3. (10.) Oculi in lateribus capitis oblique positi , apici 
pronoti contigui vel sub-contigui. Caput parte anteoculari 
oculo parteque postoculari simul sumtis fere longiore. 

4. (9.) Membrana venis pallidis. Antennae articulo secundo 
latitudine basali pronoti paullo, ad summum 1 j 6f longiore. 
Pronotum linea media tenui percurrente, vittis lateralibus, 
quum adsunt , retrorsum divergentibus , saepe solum puncto 
laterali utrinque signatum. Tibiae saltern posticae spinulis e 
punctis nigris nascentibus. 

5. (8.) Cuneus apice niger. Antennae articulo 1. crasso, 
2. apicem versus fortiter vel sat fortiter incrassato, 3. secundo 
duplo vel fere duplo breviore. Tibiae punctis sat magnis nigris. 

6. (7.) Antennae articulo primo setis plurimis nigris 
longioribus instructo. Hemielytra rufo*ferruginea, venis omnibus 
obscure rufis, cuneo pallido. Oblongus. Fedtschenkoi Reut. 

7. (6.) Antennae articulo primo setis 2 — 3 rigidis nigris. 

Hemielytra pallida, sordide flaventia, corio vena brachiali 
tota vittisque duabus venae eubitalis fuscis vel nigricantibus. 
Oblongoovatus. histrio Reut. 

8. (5.) Cuneus unicolor. Antennae articulo primo sat 

crasso , secundo sub-lineari , apicem versus vix nisi omnium 
levissime crassiore, tertio secundo distincte minus quam duplo 
breviore. Oblongus. Krueperi Reut. 

9. (4.) Membrana venis nigro-pieeis. Antennae graciles, 
longae, articulo secundo toto lineari , tertio secundo solum 
circiter 2 / 5 breviore (saltern (5). Pronotum vittis tribus parallelis, 
antice et postice abbreviatis, intermedia basin versus dilatata, 
lateralibus subovatis. Tibiis punctis nigris nullis, sed basi su- 
perne nigro-piceae. Oblongus, angustiusculus. Costae n. sp. 

10. (3.) Oculi ab apice pronoti sat longe remoti. Caput 

parte anteoculari oculo parteque postoculari simul sumtis haud 
longiore. Clypeus perpendicularis, basi a fronte bene discretus. 
Antennae articulo primo crasso, secundo latitudine basali pronoti 
paullo minus quam dimidio longiore, tertio secundo 3/ 5 vel 
saltern 4 / 7 breviore. Membrana venis nigro-piceis. Tibiae 
spinulis e punctis omnium minutissimis nigris nascentibus. 
Sub-elongatus. Hedenborgi Stal. 

Calocoris venustus Fie b., qui signaturis pronoti speciebus 
superne dispositis sat similis videtur, mihi ignota est species. 


